# Virgil Griffith

Virgil Griffith (Birmingham, 6 de març 1983), també conegut com a Romanpoet, és un programador d'aplicacions i programari americà, reconegut per la creació de WikiScanner i per les demandes presentades contra ell per part de Blackboard el 2003. Ha publicat articles sobre vida artificial i teoria de la informació integrada. En el desenvolupament de WikiScanner Griffith va descriure la seva missió com "crear desastres públics de rellevància petita a les companyies que em desagradaven". És membre de Santa Fe Institute com a investigador visitant en la que ha donat seminaris en temes com "la viabilitat de l'auto-reproducció màquines clàssiques".
Griffith nasqué a Birmingham (Alabama) i va viure prop de Tuscaloosa. Es graduà a l'Alabama School of Math and Science el 2002, i després es matriculà a la Universitat d'Alabama, estudiant ciència cognitiva a New College. Va ser membre de la Mallet Assembly. Es va traslladar després a la Universitat d'Indiana el 2004, però tornà per graduar-se cum laude a Alabama l'agost de 2007. Griffith el 2007 es graduà com a estudiant de computació i sistemes neuronals, temes dels quals ha parlat en conferències com la de l'"ús de l'evolució per dissenyar intel·ligència artificial" anomenada Polyworld: Using Evolution to Design Artificial Intelligence que donà a Google Tech Talks el 8 de novembre de 2007.
Griffith ha donat xerrades en conferències de furoners com Interz0ne, PhreakNIC, i HOPE. Va ser a la Interz0ne 1 el 2002 on conegué a Billy Hoffman, un estudiant de Georgia Tech que havia descobert una errada de seguretat en la targeta d'identificació magnètica del campus en el sistema anomenat "BuzzCard". Ell i Hoffman procediren llavors en el següent any a aprendre més sobre errors de seguretat per tal d'exposar les seves investigacions en una exposició a la Interz0ne2 de l'abril de 2003. Però unes poques hores abans de la presentació, tant Griffith com Hoffman varen rebre una ordre de cedissió i desestiment per part dels advocats de la corporació Blackboard. Dos dies després va procedir una demanda en què els advocats al·legaven que ells havien robat secrets comercials i violat la Digital Millennium Copyright Act i l'Economic Espionage Act. La demanda es resoldria posteriorment.
L'agost de 2007 Griffith publicà el programari WikiScanner, el qual resseguia les edicions dels articles de Wikipedia d'usuaris no registrats exposant-ne la localització de les seves IPs que fossin identificables a corporacions i organitzacions.
El 2008 junt amb Aaron Swartz, Griffith dissenyà el proxy Tor2web, el qual permetria navegar per la xarxa Tor sense la necessitat de descarregar-se el navegador configurat per aquesta xarxa ni la resta de programari que forma part i facilita també l'accés a aquesta xarxa.

## Publicacions

* Virgil Griffith, Markus Jakobsson, 2005. Messin' with Texas: Deriving Mother's Maiden Names Using Public Records Arxivat 2007-09-29 a Wayback Machine.. ISBN 3-54-026223-7.
* Virgil Griffith, Larry S. Yaeger, 2005, MIT Press. Ideal Free Distribution in Agents with Evolved Neural Architectures. Indiana University School of Informatics and Department of Cognitive Science.
* Griffith surt a la llista de contribuïdors (com a "Virgil G") a: Elonka Dunin (2006). The Mammoth Book of Secret Codes And Cryptograms. Carroll & Graf. ISBN 0-78-671726-2.
* Dos articles seus a: Markus Jakobsson, Steven Myers (2007) Phishing and Counter-Measures: Understanding the Increasing Problem of Electronic Identity Theft. Wiley-Interscience. ISBN 0-47-178245-9.

## Referències

* 1 2 3 Heffernan, Virginia «The Medium - Virgil Griffith, Internet Man of Mystery». The New York Times, 23-11-2008.
* ↑ John Borland «See Who's Editing Wikipedia - Diebold, the CIA, a Campaign». Wired, 14-08-2007 [Consulta: 14 agost 2007].
* ↑ «Virgil Griffith's articles on arXiv» (List of papers in a search result.). Ithaca, New York: Cornell University Library. [Consulta: 14 desembre 2014].
* ↑ Virgil Griffith. «SFI» (en anglès). On the viability of self-reproducing classical machines, 22-08-2005. Arxivat de l'original el 2 de maig de 2008. [Consulta: 18 març 2015].
* ↑ «Alumnus Virgil Griffith Creates and Releases Wikipedia Scanner», 03-09-2007. Arxivat de l'original el 28 de setembre 2007. [Consulta: 18 març 2015].
* ↑ Veure David Virgil Griffith a «Commencement» (PDF). The University of Alabama, 2007. Arxivat de l'original el 16 de febrer 2008. [Consulta: 29 agost 2007].
* ↑ «Scanner Tracks Who's Changing What on Wikipedia». NPR, 16-08-2007.
* ↑ «CNS Graduate Students». Arxivat de l'original el 2013-12-11. [Consulta: 18 març 2015].
* ↑ «Polyworld: Using Evolution to Design Artificial Intelligence» (en anglès). YouTube, 13-11-2007 [Consulta: 18 març 2015].
* ↑ «Blackboard Campus IDs: Security Thru Cease & Desist - Slashdot» (en anglès). Slashdot, 14-04-2003 [Consulta: 18 març 2015].
* ↑ Manjoo, Farhad «The copyright cops strike again» (en anglès). Salon, 16-04-2003 [Consulta: 18 març 2015].
* ↑ «Restraining Order Letter». Virgil Griffith (official website), 12-04-2003. Arxivat de l'original el 11 de juny 2012. [Consulta: 18 març 2015].
* ↑ Foster, Andrea L. «At Blackboard's Request, Judge Prevents Students From Discussing Security of Debit-Card System». The Chronicle of Higher Education, 16-04-2003.
* ↑ Heffernan, Virginia «The Medium - Virgil Griffith, Internet Man of Mystery -» (en anglès). NYTimes.com, 21-11-2008 [Consulta: 18 març 2015].
* ↑ Wehr, John «Blackboard reaches settlement with hacker duo» (en anglès). SecureIDNews, 16-07-2003 [Consulta: 18 març 2015].
* ↑ Jonathan Fildes «Wikipedia 'shows CIA page edits'». , 15-08-2007.
* ↑ «New Service Makes Tor Anonymized Content Available to All». wired.com. [Consulta: 22 febrer 2014].
* ↑ «tor2web brings anonymous Tor sites to the "regular" web». arstechnica.com. [Consulta: 22 febrer 2014].
* ↑ «Mammoth Book of Secret Code Puzzles: Acknowledgements».

## Enllaços externs

* Virgil Griffith - Lloc web oficial
* Publicacions acadèmiques (anglès)